Concurs pentru finanțarea nerambursabilă a proiectelor culturale 2027
[bookmark: _GoBack]Direcția Generală Cultură și Patrimoniu Cultural lansează concursul pentru finanțarea nerambursabilă a proiectelor culturale pentru anul 2027.
Dosarul depus trebuie să conțină următoarele compartimente:
1) cererea solicitantului în vederea susținerii financiare a proiectului cultural care va conține:
a) titlul proiectului;
b) scopul general al propunerii de proiect;
c) ideea proiectului, obiectivele, activitățile și rezultatele așteptate;
d) sumarul proiectului (maxim 300 cuvinte);
e) suma totală a propunerii de proiect;
f) informația privind cofinanțarea (dacă există);
2) documente care să confirme înființarea și funcționarea legală a entității solicitante, cazul persoanelor juridice (ex: statutul și certificatul de înregistrare, hotărârea judecătorească, actul constitutiv), copia actului de identitate, în cazul persoanelor fizice;
3) CV-ul persoanei fizice;
4) regulamentul de organizare al proiectului cultural;
5) devizul de cheltuieli necesar pentru identificarea cuantumului cotei-părți de participare financiară a Direcției;
6) nota cu referire la alți parteneri ai proiectului;
7) declarație privind neadmiterea conflictelor de interese;
8) declarație pe propria răspundere privind corespunderea proiectului normelor legale, uzanțelor și bunelor moravuri;
9) acordul privind procesarea datelor cu caracter personal;
10) în cazul în care solicitantul este membrul al unei organizații de cultură, se va anexa o scrisoare de recomandare a entității respective;
11) alte documente, la solicitare, în dependență de specificul proiectului cultural;
 
Proiectele culturale urmează a fi înaintate la concurs pentru una din următoarele șase arii tematice:
– arte vizuale, artă digitală și noile media
– artele spectacolului
– promovarea culturii scrise
– muzică
– patrimoniu cultural
– educație prin cultură, intervenție culturală, rezidențe
 
Termenul-limită de depunere a proiectelor culturale este data de 30 noiembrie 2026.
 
În context, Direcția Generală Cultură și Patrimoniu Cultural vine cu o serie de clarificări suplimentare pentru anul 2027, care urmează a fi luate în considerare:
1. Direcția stabilește prioritățile de finanțare pentru fiecare tematică în baza Programului de manifestări culturale și de planificare bugetară. Participanții sunt rugați să țină cont de faptul că acordarea finanțării pentru proiectele aprobate în urma procesului de evaluare va fi condiționată de aprobarea bugetului municipal pentru anul 2027.
2. Solicitanții pot beneficia de finanțarea nerambursabilă doar dintr-un singur buget (bugetul de stat sau bugetul unității administrativ-teritoriale, în cazul în care aplică cu același proiect la diferite surse de finanțare).
3. Reieșind din specificul finanțării din bugetele publice, se interzice perceperea taxelor de participare la evenimentele organizate în cadrul proiectelor finanțate în condițiile Regulamentului cu privire la mecanismul de finanțare nerambursabilă a proiectelor culturale ale Direcției Generale Cultură și Patrimoniu Cultural a Consiliului mun. Chișinău. De asemenea, solicitantul trebuie să aibă formă juridică necomercială.
4. Dosarele de solicitare a finanțării se depun în format fizic sau electronic (semnate electronic) într-un singur sau mai multe fișiere scanate în format PDF, la sediul Direcției Generale Cultură și Patrimoniu Cultural a Primăriei municipiului Chișinău, str. București, 68, etajul 6, Anticamera sau pe adresa electronică:  proiecte.culturale.dgcpc@gmail.com 
5. Dosarele de solicitare a finanțării care sunt incomplete nu vor fi evaluate, iar cele depuse peste termen nu vor fi înregistrate. Actele solicitate vor fi formulate în limba română, sau cu anexarea unei traduceri corespunzătoare.
Alte detalii pot fi aflate la administrația Direcției Generale Cultură și Patrimoniu Cultural a Primăriei municipiului Chișinău, persoană de contact – Tomița Irina, specialist principal, tel: 068883251; email: proiecte.culturale.dgcpc@gmail.com

